*PROIECT*

 **HOTĂRÂRE NR.**

privind aprobarea recoltării și modalității de valorificare a cantității de 80,5 mc, masă lemnoasă din partida 2100145401180, provenită din lucrări de rărituri, fond forestier proprietate publică a municipiului Satu Mare, administrat de Ocolul Silvic Satu Mare

 Consiliul Local al Municipiului Satu Mare întrunit în şedinţa ordinară din data de 26.08.2021,

Analizând proiectul de hotărâre înregistrat sub nr. ..........................., referatul de aprobare al Primarului municipiului Satu Mare, înregistrat sub nr. 44610/18.08.2021 în calitate de iniţiator, raportul de specialitate comun al Direcției Economice și Serviciului Fond Funciar și Legile Proprietății înregistrat sub nr. 44609/18.08.2021 și avizele comisiilor de specialitate ale Consiliului Local Satu Mare,

 Ținând cont de solicitarea Ocolului Silvic Satu Mare nr. 2952/16.08.2021 înregistrată sub nr. 44470/18.08.2021 la Primăria municipiului Satu Mare,

Având în vedere Hotărârea Consiliului Local al municipiului Satu Mare nr. 6/28.01.2021, *privind prețul de valorificare pe specii, a lemnului fasonat la drum auto pentru sortimentul lemn de foc și lemn de lucru CR în anul 2021, masă lemnoasă provenită din fondul forestier, proprietate publică a municipiului Satu Mare, administrată de Ocolul Silvic Satu Mare*,

Luând în considerare Hotărârea Consiliului Local al municipiului Satu Mare nr. 224/22.12.2020, *privind aprobarea prețurilor de referință și a volumului masei lemnoase destinată valorificării, producţia anului 2021 provenită din fondul forestier proprietatea publică a municipiului Satu Mare*,

În baza prevederilor art. 1 lit. x), art. 4 alin. (1) și ale art. 45 alin. (1), (12) și (13) din Regulamentul de valorificare a masei lemnoase din fondul forestier proprietate publică aprobat prin H.G. nr. 715/05.10.2017, cu modificările şi completările ulterioare,

Ţinând seama de prevederile Legii nr.24/2000 privind normele de tehnică legislative pentru elaborarea actelor normative, republicată, cu modificările şi completările ulterioare,

În temeiul prevederilor art. 129 alin. ( 2 ) lit. c), art. 139 alin. (3) lit. g) şi art. 196 alin. (1) lit. a) din O.U.G. nr. 57/2019 privind Codul administrativ, modificările şi completările ulterioare.

Adoptă prezenta,

**HOTĂRÂRE**

 **Art. 1**. Se aprobă recoltarea unui volum de masă lemnoasă de 80,5 mc. din partida 2100145401180, parte din producția anului 2021, prin vânzare directă către populație, provenită din fondul forestier proprietate publică a municipiului Satu Mare administrat de Ocolul Silvic Satu Mare, conform Anexei 1 care face parte integrantă din prezenta hotărâre.

**Art. 2.** Se aprobă ca modalitate de valorificare, prin vânzare directă către populație, a cantității de masă lemnoasă aprobate la articolul precedent.

**Art. 3.** Cu ducerea la îndeplinire a prezentei se încredinţează Primarul municipiului Satu Mare, Serviciul Fond Funciar și Legile Proprietății, Direcţia Economică din cadrul Aparatului de Specialitate al Primarului și Ocolul Silvic Satu Mare.

 **Art. 4.** Prezenta Hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului judeţului Satu Mare, Ocolului Silvic Satu Mare, Serviciului Fond Funciar și Legile Proprietății, Direcţiei Economice din cadrul Aparatului de Specialitate al Primarului.

 **INIŢIATOR PROIECT**

 **PRIMAR**

 **KERESKÉNYI GÁBOR**